b'\n_START_ARTICLE_\nValentin Jordanov\n_START_PARAGRAPH_\nValentin Jordanov Dimitrov (bulg. \xd0\x92\xd0\xb0\xd0\xbb\xd0\xb5\xd0\xbd\xd1\x82\xd0\xb8\xd0\xbd \xd0\x99\xd0\xbe\xd1\x80\xd0\xb4\xd0\xb0\xd0\xbd\xd0\xbe\xd0\xb2 \xd0\x94\xd0\xb8\xd0\xbc\xd0\xb8\xd1\x82\xd1\x80\xd0\xbe\xd0\xb2, s. 26. tammikuuta 1960) on bulgarialainen vapaapainija ja er\xc3\xa4s lajinsa kautta aikain menestyksekk\xc3\xa4immist\xc3\xa4 urheilijoista._NEWLINE_52 kilogramman painoluokassa painineen ja 156 senttimetrin mittaisen Jordanovin uran huippuhetket ajoittuivat 1980- ja 1990-luvuille, jolloin h\xc3\xa4n saavutti olympiakultaa sek\xc3\xa4 -pronssia ja voitti seitsem\xc3\xa4n kultamitalia sek\xc3\xa4 EM- ett\xc3\xa4 MM-kilpailuista. 685 uransa aikana k\xc3\xa4ym\xc3\xa4st\xc3\xa4\xc3\xa4n ottelusta h\xc3\xa4n voitti 673. H\xc3\xa4n aloitti harjoittelun Armeijan keskusurheiluseurassa Jantso Patrikovin valmennuksessa. 1990-luvulla h\xc3\xa4n muutti Yhdysvaltoihin, mutta jatkoi kilpailemistaan kotimaassaan Slavia-Litex-seurassa. H\xc3\xa4nen valmentajanaan toimi Jordan Hristov._NEWLINE_Jordanov lopetti uransa 36-vuotiaana vuonna 1996 Atlantan olympialaisiin (kultaa), mink\xc3\xa4 j\xc3\xa4lkeen h\xc3\xa4n toimi valmentajana ja vuodesta 1998 l\xc3\xa4htien Bulgarian painiliiton puheenjohtajana. Vuodesta 2000 l\xc3\xa4htien h\xc3\xa4n on ollut maansa olympiakomitean j\xc3\xa4sen. Jordanovilla on vaimo ja kaksi lasta._NEWLINE_Kansainv\xc3\xa4lisen olympiakomitean uhattua pudottaa paini olympiaohjelmasta vuonna 2013 Jordanov palautti vastalauseena KOK:lle olympiakultamitalinsa.'